钦定古今图书集成/理学汇编/文学典/第106卷 > 徐中行
## 钦定古今图书集成/理学汇编/文学典/第106卷 > 徐中行

按《明外史李攀龙传》：“中行，字子与，长兴人。嘉靖二十
九年进士。美姿容，善饮酒。由刑部主事历员外郎、郎
中，稍迁汀州知府。广东贼萧五来犯，御之有功，策其
且走，俾武平令徐甫宰邀击之。让功甫宰，甫宰得优
擢。寻以父忧归，补汝宁，坐大计，贬长芦盐运判官，迁
湖广佥事。掩捕湖盗柯彩凤，得其积贮，活饥民万馀。”
累官江西左布政使。万历六年卒官。僚属相哭，士民
亦巷哭。中行性好客，无贤愚贵贱，应之不倦，故“其死
也，人多哀之。”

按《名山藏文苑记》：“徐中行，字子与，长兴人也。白晳丰
下，美言笑，乐交游，为诸生窭甚，然出必著鲜好衣。顾
应祥识之，曰：‘贵人也。妻以甥女。杨既举乡荐，学古文
诗词，前辈刘麟与为忘年交。十年，成进士，授刑部主
事。会应祥为刑部尚书，奇攀龙与世贞文，使之纳交。
中行见二子而大悦，聚首刻励，一意行其说。攀龙峻’”
洁寡合，而中行居诸子间最名乐易，山人墨客慕而

客为奸利，考察论谪家居，顾其客日益进，中行虽坐
客受官谤，亦不以其故谢避。尝为书通世贞曰：“山栖
中市朝，书画中商贾，杯酒中地狱，好客中苦海，皆是
胜事雅会，而因多业障。若官治簿书者，市朝商旅之
券课，地狱苦海之案牍也。吾所得颇廓落，以无智故
任之耳。”中行既不谢避客，客有名一能者，求见中行，
悉得其所欲。中行所馔客，但取咄嗟办恨罍耻耳。其
酒态颓唐，谐调悦客，欺之以言而不疑，迫之以烦而
不焦，酬之以负恩而不怒。客有求其尺牍为先容，虽
数十函无吝倦。间度不能中客欲，而犹强应之曰：“奈
何使其有惭色？”中行既善待客，客亦毕其技力佐中
行，中行名亦用，客益盛，而诸公皆叹中行至性过人，
风流被物矣。中行自谪起，屡迁至江西左布政使，所
至皆有治行。其文步趋古昔，所立卓尔。诗格高逸，近
体宏“丽而悲壮，妻杨，妒不子也。”
按《列朝诗集》，“中行字子与，长兴人。嘉靖庚戌进士，授
刑部主事，出知汀州府，补汝宁。用内计谪官，稍迁瑞
州判，起拜山东佥事，累迁至江西左布政，病不能语，
一夕卒于官。子与好饮酒，赋性亢爽，不喜道人过，酒
间块垒，有触而发醒，都忘之好。尉荐人扬之，多过其
量。贫士有”所请不休，力不能称，强应之曰：“奈何令人
有惭色耶！”客死无后，士多为下泣者。诗有《青萝》《天目》
二集。